മൂല്യനിര്ണയ ക്യാന്പുകളില് പ്രതിഷേധം തൃശൂര്: ഹയര് സെക്കന്ഡറി മേഖലയിലെ അധ്യാപക സംഘടനകളുടെ കൂട്ടായ്മയായ ഫെഡറേഷന് ഓഫ് ഹയര് സെക്കന്ഡറി ടീച്ചേഴ്സ് അസോസിയേഷന്റെ നേതൃത്വത്തില് മൂല്യനിര്ണയ ക്യാന്പിനു മുന്പില് അധ്യാപകര് പ്രതിഷേധ ധര്ണ നടത്തി. ഹൈസ്കൂള്ഹയര്സെക്കന്ഡറി ലയനം ഒഴിവാക്കുക, അഞ്ചു വര്ഷ സര്വീസ് പൂര്ത്തീകരിച്ച ജൂണിയര് അധ്യാപകരെ സീനിയര് ആക്കുക, സ്പെഷല് റൂള് ഭേദഗതി ചെയ്തു പ്രിന്സിപ്പല് തസ്തിക ഹയര് സെക്കന്ഡറി അധ്യാപകരുടെ മാത്രം പ്രമോഷന് തസ്തികയാക്കുക തുടങ്ങിയ ആവശ്യങ്ങള് ഉന്നയിച്ചായിരുന്നു ധര്ണ. 27നു തിരുവനന്തപുരത്തു നടക്കുന്ന സെക്രട്ടേറിയറ്റ് ധര്ണയ്ക്ക് ഐക്യദാര്ഢ്യം പ്രഖ്യാപിച്ചു കൊണ്ടായിരുന്നു പ്രതിഷേധം. വിവേകോദയം സ്കൂളിലെ ക്യാന്പിനു മുന്നില് നടന്ന ധര്ണ എച്ച്എസ്എസ്ടിഎ സംസ്ഥാന ട്രഷറര് ഡോ. എസ്.എന്. മഹേഷ് ബാബു ഉദ്ഘാടനം ചെയ്തു. ഫെഡറേഷന് ജില്ലാ ചെയര്മാന് കെ.എ. വര്ഗീസ് അധ്യക്ഷത വഹിച്ചു. ഫെഡറേഷന് ഭാരവാഹികളായ സന്തോഷ് ടി. ഇമ്മട്ടി, സുനിത നായര്, സി.എം. അനന്തകൃഷ്ണന് തുടങ്ങിയവര് വിവിധ ക്യാന്പുകളിലെ ധര്ണകള്ക്കു നേതൃത്വം നല്കി.